text: Klip til bilister i Løgumkloster og Vojens
  03 oktober 2017 kl. 08.35
  Seks bilister fik i går et klip i kørekortet. En kørte 82 kilometer i timen i byzone i Løgumkloster. 
  Sydjyllands Politi havde fotovogne i aktion i Vojens og i Løgumkloster i går. Det gav seks bilister klip i kørekortet.
  I Vojens blev 66 bilister blitzet - en kørte 138 km/t på Diagonalvej, hvor hastighedsbegrænsningen lyder på 80 km/t. Tre bilister fik et klip i kørekortet.
  I Løgumkloster holdt politiets ATK-bil på Jørgensgaardvej efter et ønske fra de lokale. Her blev 12 bilister blitzet og tre fik klip i kørekortet. Her blev den højeste fart målt til 82 km/t - i byzone hvor hastighedsbegrænsningen er 50 km/t.
  